Grabupiai - Vikipedija

# Grabupiai

### Straipsnis iš Vikipedijos, laisvosios enciklopedijos.

Grabupiai
[[Image:|270px]]
Artimiausias miestas |
Savivaldybė | Šilutės rajonas
Seniūnija | Šilutės seniūnija
Gyventojų skaičius | 666 (2001 m.)

Grabupiai (vok. Groß Grabuppen) – kaimas Šilutės raj. sav. teritorijoje, 3 km į š. r. nuo Šilutės; abipus kelio Šilutė-Ramučiai, per kaimą teka Grabupė (Šyšos deš. intakas); iš vakarų pusės prieina Rudynų miškas.

Grabupiai ribojasi su Barzdūnų, Macikų, Grabupėlių, Gnybalų kaimais.

Grabupiuose yra Šilutės Žibų pradinės mokyklos skyrius, Šilutės F. Bajoraičio viešošios bibliotekos filialas, med. punktas, parduotuvė, evangelikų liuteronų senosios kapinės (1997 įtrauktos į Lietuvos Respublikos kultūros paveldo registrą), kapinynas. Grabupiuose veikia mėsos produktų ir baldų gamyba.

Grabupių kapinyne rastos įkapės iš X-XIII a. ir perduotos Karaliaučiaus „Prūsijos“ muziejui (neišliko). 1900 m. kapinyną tyrinėjo vokiečių archeologas Adalbertas Becenbergeris (Adalbert Bezzenberger) (1851-1922), kuris atkasė du medinius karstus datuojamus iki XVIII a.

1821-1944 m. Grabupiuose veikė vokiška pradinė mokykla. XX a. pirmoje pusėje Grabupiuose buvo virš 50 sodybų, dauguma jų buvo vienkiemiuose; mokykla, karčiama, dvarelis buvo išsidėstę prie kelio Šilutė-Ramučiai

Po II pasaulinio karo iš esmės pasikeitė Grabupių gyventojai – kaimas tapo lietuviškas. 1946 – atidaryta pradinė mokykla. 1978 iš Laukstėnų perkelta biblioteka. 1976 Grabupiuose pastatyta didelė kiaulių ferma ir įsteigtas valstybinis kiaulininkystės kompleksas. Dabar veikia UAB „Grabupėliai, kurie augina kiaules, gamina mėsos gaminius ir kombinuotus pašarus. 1997 kaime buvo 238 ūkiai, 2003 galvijus laikė 96 ūkiai (281 vienetą). 1995 įkurta TŪB „Šyšos klevas“, dalis jo pagamintų baldų eksportuojama į Norvegiją.

1905 buvo 271, 1938 – 265, 1959 – 182, 1970 – 246, 1979 – 578, 1985 – 698, 1997 – 689 gyventojai.

## [taisyti] Šaltiniai

- Mažosios Lietuvos enciklopedija. T.1., Vilnius. 2000.
- Šilutės kraštas. Enciklopedinis žodynas. Šilutė. 2000.
- LR kultūros paveldo registras
- ŽŪIKVC informacijos puslapis
- Šilutės apskrities kaimų sąrašas (1910)

Rodomas puslapis "http://lt.wikipedia.org../../../g/r/a/Grabupiai.html"

Kategorija: Šilutės rajono gyvenvietės

##### Views

- Straipsnis
- Aptarimas
- Dabartinė versija

##### Paieška